شەفەق نیوز/ موقتەدا سەدر ریبەر رەوت سەدر، ئمڕوو دووشەممە، دەرفەت سێ رووژ دادە مەرجع مەحمود سەرخی تا لە داواکەرویل رمانن قەور ئەولیا و ئیمامە مەعسومەیل بیگوناە خوەی بکەێد.
سەدر لە بەیاننامیگ رەسیە ئاژانس شەفەق نیوز وت: بەشیگ لەوانەگ هانە (تەقلید) سەرخی، تەقەلا دەن بەشیگ لە باوەڕی لەڕیدەرچگ بارنە ناو مەزهەوەگە، و دۊاتریان ئەوەگ لە ئیمامیگ لەلیان لە پارێزگای بابل دەرکەفت، ک داوای رمانن قەورەیل کرد.
وتیش: بەرزەوبۊن دەنگ بەعس سەدامی تاوانکار، و ناوهاوردن گەورەیان (سەدام) نەبایەت لەبانی بیدەگ بۊمن، و داوا لە ئەنجومەن نۊنەرەیل کرد یاسایگ وەکوتپڕ درارێد ئەوە وەتاوان دانەێد.
